Rettens dom (Femte Afdeling) af 28. april 2010 – Oxley Threads mod Kommissionen

(Sag T-448/05)

»Konkurrence – aftaler – det europæiske marked for tråd til bilindustrien – beslutning, der fastslår en overtrædelse af artikel 81 EF og EØS-aftalens artikel 53 – bøder – overtrædelsens grovhed – formildende omstændigheder – samarbejde – proportionalitet – ligebehandling – retningslinjer for beregningen af bøder«

1. Konkurrence – bøder – størrelse – fastsættelse – kriterier – overtrædelsens grovhed – vurderingselementer – (Rådets forordning nr. 17, art. 15, stk. 2; Kommissionens meddelelse 98/C 9/03) (jf. præmis 31, 34 og 37)

2. Konkurrence – bøder – størrelse – fastsættelse – bødens afskrækkende karakter (art. 81 EF; Rådets forordning nr. 17, art. 15; Kommissionens meddelelse 98/C 9/03) (jf. præmis 61)

3. Konkurrence – bøder – størrelse – fastsættelse – retningslinjer vedtaget af Kommissionen (Rådets forordning nr. 17, art. 15, stk. 2; Kommissionens meddelelse 98/C 9/03) (jf. præmis 62)

4. Konkurrence – bøder – størrelse – fastsættelse – kriterier – den pågældende virksomheds omsætning (Rådets forordning nr. 17, art. 15, Kommissionens meddelelse 98/C 9/03, punkt 1 A) (jf. præmis 64-68 og 70)

5. Konkurrence – bøder – størrelse – fastsættelse – kriterier – nødvendigt at sondre mellem virksomheder, der er involveret i samme overtrædelse, på grundlag af deres størrelse – foreligger ikke (Rådets forordning nr. 17, art. 15, stk. 2; Kommissionens meddelelse 96/C 207/04 og 98/C 9/03) (jf. præmis 71)

6. Konkurrence – bøder – størrelse – fastsættelse – ligebehandling af forskellige virksomheder, der har deltaget i en aftale. (Kommissionens meddelelse 98/C 9/03, punkt 1 A, stk. 6) (jf. præmis 76 og 79)

7. Konkurrence – bøder – størrelse – fastsættelse – kriterier – overtrædelsens grovhed – udmåling af bøden forholdsmæssigt med de elementer, der tages i betragtning ved vurderingen af overtrædelsens grovhed (Rådets forordning nr. 17, art. 15, stk. 2 (jf. præmis 82)

8. Konkurrence – bøder – størrelse – fastsættelse – ikke muligt for en virksomhed at påberåbe sig ligebehandlingsprincippet med henblik på at opnå en ulovlig nedsættelse (Rådets forordning nr. 17, art. 15, stk. 2) (jf. præmis 87)

9. Institutionernes retsakter – begrundelse – forpligtelse – rækkevidde – beslutning om pålæggelse af bøder (Rådets forordning nr. 17, art. 15, stk. 2, og nr. 1/2003, art. 23, stk. 3; Kommissionens meddelelse 98/C 9/03) (jf. præmis 91)

10. Konkurrence – bøder – størrelse – nedsættelse af bøden som modydelse for samarbejde – vurdering af kvaliteten og nytten af den leverede information [Kommissionens meddelelse 96/C 207/04, afsnit D, nr. 2)] (jf. præmis 102 og 110-115)

11. Konkurrence – bøder – størrelse – nedsættelse af bøden som modydelse for den anklagede virksomheds samarbejde – nødvendigt for virksomheden at samarbejde under den administrative procedure vedrørende den pågældende overtrædelse [Rådets forordning nr. 17, art. 15; Kommissionens meddelelse 96/C 207/04, afsnit D, nr. 2)] (jf. præmis 125 og 129)

Angående

Påstand om delvis annullation af Kommissionens beslutning K(2005) 3452 af 14. september 2005 vedrørende en procedure i henhold til artikel 81 [EF] og EØS-aftalens artikel 53 (sag COMP/38.337 – PO/Tråd), som ændret ved Kommissionens beslutning K(2005) 3765 af 13. oktober 2005, og subsidiært en påstand om nedsættelse af den bøde, som sagsøgeren er blevet pålagt ved den nævnte beslutning.

Konklusion

1) Europa-Kommissionen frifindes.